Osmo Orkomies

Osmo Lennart Orkomies (vuoteen 1936 Wallenius; 8. lokakuuta 1912 Juankoski – 12. toukokuuta 1996) oli suomalainen diplomaatti ja suurlähettiläs.Melleri, Virpi: Kuolleita: Ministeri Osmo Orkomies. (Maksullinen artikkeli.) Helsingin Sanomat 23.5.1996. Viitattu 12.6.2018.

Orkomies kirjoitti ylioppilaaksi 1930, valmistui filosofian kandidaatiksi 1933 ja maisteriksi 1936 sekä suoritti ylemmän oikeustutkinnon 1947 ja lainopin kandidaatin tutkinnon 1959. Hän työskenteli vuosina 1939–1940 valtioneuvoston tiedotuskeskuksen ja vuosina 1941–1943 Valtion tiedoituslaitoksen palveluksessa. Ulkoministeriön palvelukseen Orkomies tuli vuonna 1943, aluksi Suomen Tukholman-lähetystön sanomalehtiavustajaksi. Hän oli ulkoministeriössä jaostosihteerinä vuosina 1946–1949 sekä jaostopäällikkönä 1949–1950 ja 1955–1957, konsulina Länsi-Saksassa 1950–1952, lähetystösihteerinä Lontoossa 1952–1955, ministeriön apulaisosastopäällikkönä 1957–1958 sekä poliittisen osaston päällikkönä 1959 ja 1966–1967. Hän oli myös eduskunnan ulkoasiainvaliokunnan sihteerinä 1956–1959.Kuka kukin on 1978, s. 677. Runeberg.org. Orkomies oli suurlähettiläänä Bernissä 1959–1962, Kairossa 1962–1966, Varsovassa 1967–1972 ja Algerissa 1975–1979 sekä Suomen edustustojen tarkastajana 1972–1975. Hän sai lähetystöneuvoksen arvonimen 1953 sekä erikoislähettilään ja täysivaltaisen ministerin arvonimen 1966. Orkomies toimi Paasikivi-seurassa.

Lähteet

Luokka:Suomalaiset juristit
Luokka:Vuonna 1912 syntyneet
Luokka:Vuonna 1996 kuolleet
Luokka:Suomen suurlähettiläät